GiliGold/VAD_KnessetCorpus huggingface dataset:
סופה לנדבר: הם עשו את הבדיקה ואני חושבת שנענינו בחיוב.
דוד הרטום: אני שאלתי את המשרד לאיכות הסביבה, עד היום לא התייעצו אתם לגבי הנושא הזה ואין שום תשובה מוסמכת.
דוד הרטום: התשובה המוסמכת יכולה להיות רק אצלם אם ניתן לגור בכלל במבנה בתקופה שעושים את השיפוצים.
דוד הרטום: לנושא הזה יש משמעות רבה מאוד לגבי הסבל של האנשים במקום.
דוד הרטום: הדבר השני לגבי הנושא של הסקר הפרטני בקרב הדיירים, איזה פתרון הם היו רוצים, "עמיגור" אמר שהוא לא רוצה להיכנס לנושא הזה כדי לא לעורר ציפיות כרגע לפתרונות אלה ואחרים לפני שמסוכם איזה פתרון.
דוד הרטום: לכן גם את הנתונים של הסקר.
דוד הרטום: נקודה שלישית.
דוד הרטום: בישיבה הקודמת לפני חודשיים וחצי הודיע מהנדס העיר שאנחנו מוכנים להיות אלו שנפעיל את הבדיקה הכלכלית כדי להקל על משרד השיכון.
דוד הרטום: אבל בנושא הזה עדיין לא שמעתי שום או-קיי לבצע את הבדיקה ולכן היא גם לא בוצעה ולכן חלק מהדברים לא נמצאים מעבר לפתרון של ראש העיר.
סופה לנדבר: לפני שאני מעבירה את רשות הדיבור לחברי הכנסת ברצוני לדעת מהגברת צימרמן ממשרד השיכון מה ההחלטה, ומה אנחנו מקבלים, תוך כמה זמן.
שרה צימרמן: קודם כל אני רוצה לומר שעבדנו בצורה הכי מהירה שאני מכירה במקרים כאלה ואספנו את כל האינפורמציה המקסימלית שאפשר לאסוף בנושא הזה.
שרה צימרמן: בנושאים של חוות הדעת ההנדסיות אתם כולכם יודעים.
שרה צימרמן: בנוסף לזה אנחנו בדקנו את הבדיקה הכלכלית בכוחותינו אנו.
שרה צימרמן: כפי שאתם בוודאי יודעים יש לנו היום מחלקה של פינוי-בינוי שמטפלת בנושא של פינוי-בינוי בכל הארץ ומחליטה ומכריעה באשר לכדאיות הכלכלית בפרוייקטים רבים.
שרה צימרמן: אנחנו פשוט לקחנו את החומר, את כל האינפורמציה (שתכף מר זבורוף יפרט) מהחלק הטכני בעירייה ובמחוז שלנו.
שרה צימרמן: עשינו בדיקה כלכלית שמראה שהנושא הזה אינו כלכלי לחלוטין, חד משמעית.
שרה צימרמן: אחרי שגמרנו את הבדיקה והגענו למסקנות שהגענו הלכנו הלאה וקיבלנו החלטה בתוך המשרד להקצות את הכסף הנדרש לביצוע התיקונים בהתאם לחוות הדעת של המשרד לאיכות הסביבה.
שרה צימרמן: אנחנו הורינו לחברת "עמיגור" לעשות לנו תוכנית עבודה ברמת פירוט של דירה.
שרה צימרמן: זאת אומרת מה שצריך לעשות בדירה ואני רוצה להדגיש שמעבר לנושא הבטיחותי משרד השיכון הולך להיכנס להשקעה גדולה פשוט בשיפוץ הדירה כי הדירות שם במצב איום ונורא.
שרה צימרמן: חלק גדול מהכסף הולך לנושא הזה של שיפוץ הדירה.
שרה צימרמן: אגב כשקוראים טוב בתוך הדוחות רואים שבנושא השיפוצים יש חלק לא קטן לנושא של אחזקה של הבית.
שרה צימרמן: מכיוון שאנחנו אחרי הכל אנחנו לא רוצים להתייחס לזה.
שרה צימרמן: אנחנו רוצים להביא את הבית למצב יפה, למצב טוב ולמצב בטיחותי.
שרה צימרמן: החלטנו על הכסף; מוגשת לוועדת הכספים בקשה לקבל את הכסף הזה, שזה סדר גודל של 3.5 מיליון שקל.
שרה צימרמן: "עמיגור" עובדת על המפרטים, נתנה לנו כבר תמונת מצב שעשר דירות תצטרכנה להתפנות לחלוטין.
שרה צימרמן: לאותן 10 משפחות, כפי שהבטיח מר ישראל שוורץ, ניתן מייד השתתפות בשכר דירה שיוכלו למצוא להם פתרונות אחרים.
שרה צימרמן: לכל היתר יבצע את השיפוצים כשהם בדירות, לא כל כך נעים אולי אבל בהחלט אפשרי.
סופה לנדבר: אתם מחלקים את ה- 3.5 מיליון ש"ח לשנתיים?
שרה צימצרמן: קצב העבודה הוא של שנתיים אבל זה אפילו לא.
שרה צימצרמן: חצי מהתקציב של 2002 וחצי של 2003.
שרה צימצרמן: מדובר בינואר-פברואר, זה לא שנתיים.
סופה לנדבר: כאשר "עמיגור" הגישו את המסמכים ראיתי שהסכום היה 5 מיליון.
שרה צימרמן: ה- 5 מיליון הביא בחשבון פתרון אחר של לוחות האזבסט.
שרה צימרמן: על סמך המידע שהתקבל מאיכות הסביבה באשר לפתרון של הלוחות, שאת חלקן מחליפים ואת חלקן צובעים, זה הפתרון היותר זול, ולכן הערכים של האומדן פחתו.
שרה צימרמן: הכסף הזה, למרות שהוא כסף לא קטן, יוקצב תוך שנה (דהיינו חצי השנה וחצי שנה הבאה) ואני מקווה שפתרון יבוא בסופו של דבר.
סופה לנדבר: איך אתם מתכננים לעשות את השיפוצים?
סופה לנדבר: הדיירים בפנים, בחוץ?
שרה צימרמן: לפי הבדיקה הפרטנית שעשתה עמיגור 10 משפחות יוצאות.
סופה לנדבר: והיתר נשארים בדירות?
יעקב להט: זה לא בדיוק.
יעקב להט: בהרצליה-פיתוח בזמנו בצענו שיפוץ יסודי, למבנה הזה יש 72 יחידות דיור ולא יכולנו לפנות את כל הקשישים שגרים שם בפעם אחת.
יעקב להט: יחד עם זאת עשינו שם שיפוץ רציני מאוד בכל הדירות האלו.
יעקב להט: יש לנו מודל של 12 משפחות שמתפנות כל הזמן וכך, זאת אומרת שלקחנו בשכירות לשנתיים 12 יחידות דיור וכל פעם הדירות האלו אכלסו על ידי דיירים אחרים.
סופה לנדבר: אותו אדם כשחוזר לא חוזר לדירה שלו אלא לאותו גודל של דירה אחרת?
יעקב להט: לא, הוא חוזר לדירה שלו.
סופה לנדבר: לוקחים 12 משפחות ומוציאים אותם החוצה לשנתיים של שכירות.
יעקב להט: לא לשנתיים.
יעקב להט: משך זמן עבודה של דירה שכזו זה משהו בסביבות חודש ימים.
יעקב להט: הוא פונה נניח לבית מלון, אנחנו משפצים בצורה חופשית את מה שצריך בפנים.
יעקב להט: יכול להיות מאוד שיהיו מספר דירות שאין צורך לפנות את הדייר.
יעקב להט: לפי הצורך אנחנו משאירים 10 דירות בבית מלון שפנויות לפינוי לפי הצורך, לפי היכולת שלנו.
סופה לנדבר: ואיפה נמצאים כל החפצים, הריהוט?
יעקב להט: זה יועבר למחסנים.
יעקב להט: העניין הזה לא מתוקצב בתוך הערכה שהגשנו.
יעקב להט: כל מה שקשור לנושא של האכלוס הזמני והעברה זה בנפרד.
שרה צימרמן: למה זה לא יכול להיות דירה ריקה?
שרה צימרמן: למה צריך בית מלון?
שרה צימרמן: כך יוכלו לעבור עם הרהיטים ולחזור.
יעקב להט: אני לא אמרתי בית מלון, זה רק לצורך הדוגמה.
יעקב להט: מדובר במשהו זמני.
יעקב להט: ביום ראשון הקרוב אני עומד עם כל המפרטים שלנו מוכנים של כל הדירות הפנימיות.
יעקב להט: אנחנו משלימים את כל רשימת הצרכים לפי הפרטים שסוכמו עם המדינה.
יעקב להט: זה כולל תשתיות, לא את כל התשתיות, זה כולל ארונות מטבח, צנרת, כולל טיפול במעליות, טיפול בכל האזבסטים.
יעקב להט: יש לי כאן סרטוט של דירה, ואפשר להעביר את זה למהנדסים שיסבירו לכם.
סופה לנדבר: אבל למה איכות הסביבה אמרו שעד כה אתם לא עבדתם איתם בשיתוף פעולה, לא קיבלתם אישורים שנדרשים.
יעקב להט: ברמה הפרטנית.
יעקב להט: הדירה המפורטת עדיין צריכה להיבדק.
יעקב להט: אני לא נותן לקבלן להיכנס לאתר אם נציג של איכות הסביבה לא מלווה אותי כמפקח.
סופה לנדבר: זה ייקח עוד זמן.
יעקב להט: ביום ראשון יהיו לי את כל המפרטים כדי לבחון אם אני כללתי בפנים את הכל.
יעקב להט: אני העברתי את המפרטים גם למשרד השיכון, שהיא בעלת הנכס.
יעקב להט: אני בעצם אהיה מוכן ומזומן ליציאה לדרך.
סופה לנדבר: גברת צימרמן, אני הבנתי מחברת "עמיגור" אחרי שהחלטתם על 3.5 מיליון ש"ח להתחיל מיד.
סופה לנדבר: מה זה מיד?
שרה צימרמן: זה הרבה עבודה, לא להגזים.
שרה צימרמן: את יודעת שבשיפוץ דירה לאכלוס חוזר רגיל זה משך הזמן.
שרה צימרמן: כאן יש בעיה ספציפית.
סופה לנדבר: אבל אני מבינה שב- "עמיגור" נכנסתם דירה - דירה.
סופה לנדבר: עכשיו יש לנו מפורט את כל השיפוצים בכל דירה.
יעקב להט: הודיעו לי למעשה שכנראה עד סוף השבוע גומרים את זה, אני רק לוקח טווח של עוד יום אחד.
שרה צימרמן: אני יכולה לומר לך באחריות שטיפול כל כך מהיר עדיין לא ראיתי.
שרה צימרמן: אני מזמינה אותך למקומות אחרים בארץ שבהם יש בתים מסוכנים הרבה יותר ושם אין עדיין פתרון.
שרה צימרמן: זה לא פשוט כל העניין, מדובר בהרבה כסף.
שרה צימרמן: גם הכסף, גם "עמיגור", גם הבדיקות ההנדסיות נעשו מאוד מהר.
רוני זבורוף: אני רוצה להוסיף בנושא הכדאיות.
רוני זבורוף: מר צילקר אמר לגבי 320 יחידות דיור שהשמאית מטעמנו שבדקה דיברה על כך שבמידה ויצטרכו להרוס את הבניין ולבנות חדש במקומו על מנת להגיע לשוויון כלכלי יצטרכו לקבל 416% בניה.
צבי צילקר: במקבץ דירות זה דירות של 35 מ"ר.
צבי צילקר: השאלה האם בדקתם במקבץ דירות להשכרה.
צבי צילקר: אני מדבר על דירות של 80 מ"ר.
צבי צילקר: היום הדירות הן של 90 מ"ר?
צבי צילקר: אני מדבר על 80 מ"ר.
צבי צילקר: 80 מ"ר כפול 80 מ"ר זה 6400 מ"ר.
צבי צילקר: ועוד 240 כפול 40 מ"ר ברוטו?
רוני זבורוף: השמאית בדקה את זה וזה התוצאות שהיא מצאה.
רוני זבורוף: הייתה תקופה שדיברנו על השקעה של 5 מיליון שקל.
רוני זבורוף: נניח שנשים השקעה של 5 מיליון שקל ונניח שהעירייה תוותר על היטל השבחה -אז קיבלנו את הפתרון הכי טוב שזה מכפיל של פי 4, שזה אומר מעל 300%, בערך 320% בניה.
רוני זבורוף: זה שיעורים לא סבירים לפי מה שאנחנו יודעים באשדוד.
רוני זבורוף: זה שיעורי בניה של תל אביב באזורים הכי מבוקשים.
שרה צימרמן: אנחנו נעביר את הבדיקה הכלכלית שלנו לידיעת מר צילקר.
שרה צימרמן: אני לא מניחה שהם יחלקו על זה.
שרה צימרמן: היחידה אצלנו שמטפלת בזה היום שהיא היחידה הארצית שמטפלת בכל הפינוי-בינוי ופוסלת ומאשרת פרוייקטים, אם היא אומרת לנו שהמכפיל הוא פי 6 או פי 5 או אפילו פי 4 וזה לא סביר אז חבל.
שרה צימרמן: אנחנו הרגשנו שחבל לבזבז את הזמן על זה ולעשות מכרז ולראות אם יש או אין קבלנים.
שרה צימרמן: יש פתרון של שיפוצים, עבדנו עליו, יש את הכסף בואו נלך עם זה.
שרה צימרמן: הם יקבלו דירות נחמדות מאוד אחרי השיפוצים, דירות יפות, טובות, מתוקנות ובטוחות.
סופה לנדבר: אני מעבירה את רשות הדיבור למר מיכאל נודלמן שהוא לא רק חבר כנסת אלא גם מומחה לאיכות הסביבה.
מיכאל נודלמן: לוקח כל כך הרבה זמן לעשות בדיקות ואנשים בינתיים גרים בדירות מסוכנות.
מיכאל נודלמן: אפילו לעשות תיקונים באזבסט זה בעיה.
מיכאל נודלמן: זאת לא בעיה רק לדיירים זאת בעיה גם לסביבה, לבניה שמסביב.
מיכאל נודלמן: אבל אם אין ברירה, אין ברירה.
מיכאל נודלמן: אני חושב שהרעיון של ראש העיר הוא רעיון טוב להוסיף דירות חדשות.
מיכאל נודלמן: זה הוא בית ששייך ל- "עמידר" או "עמיגור"?
קריאה: זה שייך למדינה.
מיכאל נודלמן: אז זה דבר אחר.
מיכאל נודלמן: המדינה יכולה לעשות מה שהיא רוצה.
מיכאל נודלמן: מה שיותר מהר זה יותר טוב ומה שיותר טוב לעיר עדיף.
מיכאל נודלמן: אני מבין ששם יהיו עוד 300 דירות נוספות?
סופה לנדבר: ראש העיר אמר שהוא מוכן להמליץ בפני הוועדה.
מיכאל נודלמן: אני לא מבין, אם אפשר לבנות בלי כסף באותו זמן?
מיכאל נודלמן: אני לא בטוח שזה רק 3.5 מליון, זה אולי 5 מיליון שקל.
מיכאל נודלמן: קשה לי לומר איזה פתרון יותר טוב.
מיכאל נודלמן: אני חושב שהפתרון הכי מהר והכי נוח לדיירים הוא הכי טוב.
מיכאל נודלמן: הדיירים צריכים לומר מה הם רוצים אם כי גם המילה שלהם זאת לא מילה סופית.
סופה לנדבר: אני רוצה לשאול את המשרד לאיכות הסביבה אם מתחילים נניח מחר או מחרתיים שיפוצים אבל חלק מהדיירים נמצאים בפנים וחלק בחוץ, אותם הדיירים שנמצאים בחוץ מפני שיש אזבסט בפנים ובחוץ זה לא מסוכן לכל הבניין?
איתי מירז: בשביל זה צריך להיות תוכנית עבודה.
איתי מירז: יש שיטות.
איתי מירז: למשל יכול להיות שצריך לאטום עם יריות ניילון את האזור שבו מחליפים את הלוחות ולבודד אותו.
איתי מירז: אנחנו עובדים בצורה מאוד זהירה ולפי תוכנית עם מפקח צמוד.
איתי מירז: הדברים אפשריים אבל זה עוד לא נבדק.
מיכאל נודלמן: איפה יהיו ה- 80 וכמה המשפחות בזמן השיפוצים?
צבי צילקר: זו אחת הבעיות.
צבי צילקר: הבעיה השניה היא שמשרד השיכון צריך להוציא מכרז וזה יכול לקחת זמן.
צבי צילקר: אנחנו צריכים להביא את זה בפני הוועדה המקומית וצריך להבטיח שהוועדה המקומית תאשר את זה מיד ולא תמשוך את זה 6 חודשים.
צבי צילקר: אני חושב שהפתרון שלי הוא מצוין.
צבי צילקר: כשהדיירים צריכים להיות ברחוב במשך שנה וחצי צריך למצוא פתרון מיידי.
צבי צילקר: זאת אומרת שצריך לוח זמנים מקוצר מאוד כדי לפתור את הבעיה.
בן ציון דיגורקר: אולי כדאי לתת עוד איזה פרק זמן שמשרד השיכון ישקול את ההצעה של ראש העיר, הצעה חדשה לגמרי שאף אחד לא שמע עליה קודם ולא ידע את החישובים שלה.
בן ציון דיגורקר: כמו שהוא אמר אם זה עניין של לחכות עוד חודש כדי לעשות את המכרז וללכת על פרוייקט שנשמע טוב מאוד זה פותר הרבה בעיות.
צבי צילקר: אני חוזר ואומר שהוא תלוי לא רק באנשים שיושבים פה ולא רק בנכונות שלכם לקבל על עצמכם סיכונים, אפילו אם תשימו ניילונים על האזבסטים וכדומה.
צבי צילקר: אני צריך להביא את זה לוועדה כדי שהיא תאשר את זה.
צבי צילקר: אני חזרתי עם הצעה של קבלן מהבוקר, שאני לא אומר את שמו כי כעת זה לא רלוונטי.
צבי צילקר: אם צריך אני אומר את שמו.
בן ציון דיגורקר: לכן אני אומר שאולי כדאי לתת להם את ההזדמנות לשקול את העניין הזה.
צבי צילקר: אני חושב שזה תלוי גם בוועדה המחוזית ושם תוכל להיות לנו תקלה גדולה מאוד.
צבי צילקר: אם כולנו נבין, משרד הפנים, משרד השיכון, משרד האוצר, עירית אשדוד שזה לא פרוייקט לאומי אבל פרוייקט שצריך להיות מאושר תוך שלושה חודשים - אין שום בעיה.
צבי צילקר: צריך לקחת בחשבון שגם התכנון של הבניין לוקח כמה חודשים.
סופה לנדבר: גברת צימרמן, אני מבינה שבמשרד השיכון שקלתם את ההצעה של ראש העיר?
שרה צימרמן: אנחנו מוכנים להעביר לראש העיר את כל הנתונים, אין שום בעיה.
שרה צימרמן: אני אומרת שחבל על הזמן.
שרה צימרמן: אנחנו מספיק מקצועיים ב-'עסק' הזה.
שרה צימרמן: מאחר והקמנו כזאת יחידה בתוך המשרד זה לא אני או מר זבורוף לבד שעשינו את הערכה הזאת.
שרה צימרמן: יש לנו יחידה מקצועית והגענו למסקנה שזה לא כלכלי, זה לא קרוב לכלכלי.
שרה צימרמן: חבל להוציא מכרז, זה עניין של חודשים.
שרה צימרמן: אם אתם רוצים לפתור את הבעיה, והגענו אליה, והקצינו את הכסף וזה באמת בוער אני מבקשת להתחיל בעבודה.
שרה צימרמן: אני אעביר את כל הנתונים בעירייה.
שרה צימרמן: זה בלתי אפשרי שטעינו בגדול.
מיקי: אין מה להוסיף הרבה.
מיקי: אני רק אומר שאם מחליטים להרוס את הבניין צריך קודם לפרק את האזבסט ולהטמין אותו באתר פסולת ורק אחר כך לטפל בכל השאר.
מיקי: אם עושים שיפוץ חלק מהאזבסט בכלל לא פגוע, צריך רק לצבוע אותו.
מיקי: אני מניחה שחלק מהדיירים צריכים להיות בחוץ וחלק לא אבל זה ניתן לביצוע עם קבלנים שמקבלים את האישור מאתנו ואת ההנחיות מהוועדה.
סופה לנדבר: כמה זמן ייקח האישור?
סופה לנדבר: אם מגישים מחר כמה זמן אתם צריכים?
מיקי: זאת לא הבעיה למרות שהוועדה יושבת עכשיו ולכן היושבת ראש לא יכלה להגיע לישיבה הזאת אבל אני יודעת שיזרזו את זה.
סופה לנדבר: את אומרת שחלק מן הדיירים צריך לפנות?
מיקי: יכול להיות.
מיקי: רוב האזבסט, למיטב הבנתי הוא בחוץ בכלל, לא בפנים.
סופה לנדבר: אבל יש גם בפנים.
מיקי: אבל איפה שבפנים בוודאי שלא יכולים לשהות אנשים כשמפרקים את זה.
סופה לנדבר: אם במשרד השיכון שקלתם את האפשרות של 320 יחידות ואתם חושבים שזה יכניס אותנו לביורוקרטיה שאני לא יודעת מתי נצא ממנה אני חושבת שהפתרון היחידי זה הפתרון להתחיל מיד עם שיפוצים.
סופה לנדבר: אני רוצה לקבל מחברת "עמיגור" לוחות זמנים וממשרד השיכון גם כן.
צבי צילקר: גם אני, כנותן הצו, הייתי רוצה לדעת לוח זמנים.
צבי צילקר: הצו שלי הוא לא צו שאפשר "לטייל" אתו ולמשוך חודשים ושנים.
צבי צילקר: לכן הערה של מיקי שמה שצריך להרוס אפשר להרוס מייד זאת הערה חשובה.
סופה לנדבר: על מה מדבר הצו הזה של חוק כוח עזר?
צבי צילקר: "עמיגור" צריכה לעשות את זה מייד.
צבי צילקר: אבל כולנו מבינים ש- 80 דירות אי אפשר לשפץ מייד.
צבי צילקר: הם צריכים להגיש תוכנית עבודה, הם צריכים לאשר את תוכנית העבודה.
צבי צילקר: הם צריכים להגיש את הסוג ואיכות החומרים ולאשר את זה.
צבי צילקר: יש לי הערכה למדינה ואני נותן למדינה את הזמן שלה אבל המדינה יודעת שכבר שנים המצב הוא לא טוב.
צבי צילקר: בישיבה הראשונה אנחנו נעביר את זה.
צבי צילקר: הוועדה תעביר את זה תוך ימים, בזה אין בעיה.
קריאה: אי אפשר לנקוב עכשיו בלוח זמנים אם זה צריך קודם לעבור דרך ועדה מקומית.
צבי צילקר: יש לי ועדה ביום שני.
צבי צילקר: ביום שני הקרוב אני מאשר לך את זה.
צבי צילקר: יכול להיות ששיפוצים פנימיים אפשר ברשות רישוי.
צבי צילקר: אני עושה רשות רישוי מיוחדת בשבילכם ומאשר את זה ב- 24 שעות.
יעקב להט: אני אתייחס ללוח הזמנים שלנו כשאני לא לוקח בחשבון מתוך הדבר הזה את הוועדה המחוזית או מסגרות כספיות.
צבי צילקר: אין ועדה מחוזית.
צבי צילקר: אם אתה מעביר את זה ביום חמישי אחר הצהרים ישיבת הוועדה המקומית תהיה ביום ראשון.
צבי צילקר: אי אפשר לעבוד יותר מהר מזה.
יעקב להט: בשבוע הבא אנחנו עומדים עם מפרטים.
יעקב להט: אני רוצה לעיין במפרטים הללו ולהעביר את זה לידיעת מטה המחוז שעובד אתי ולידיעת המטה בירושלים.
צבי צילקר: אין שינוי חזיתות?
יעקב להט: אין שינוי חזית.
יעקב להט: אלמנט מסוים של אזבסט אנחנו מחליפים באלמנט אחר מאושר.
יעקב להט: משך זמן העבודה ממתי שאני מתחיל.
סופה לנדבר: מתי אתה מתחיל?
יעקב להט: כשיהיה אישור כספי.
סופה לנדבר: אבל יש כבר, הלא כן גברת צימרמן?
שרה צימרמן: הבקשה היא בוועדת כספים אבל יהיה תוך עשרה ימים שבועיים.
סופה לנדבר: תעבירו לי ולמר נודלמן מתי זה יהיה ואז נעזור להעביר את זה.
יצחק לוי: השיפוצים הם רק בקשר לקירות אזבסט?
שרה צימרמן: לא, השיפוצים הם בכל הדירה.
יצחק לוי: על מה מדובר?
שרה צימרמן: ארונות מטבח, תריסים, קירות, צנרת, חשמל, נגרות, מעליות, חדר מדריגות, מקלטים, גינון - אין דבר שלא בפנים.
יעקב להט: זה לא שעושים את הכל.
יעקב להט: איפה שארון מטבח הוא בסדר.
יצחק לוי: אני לא מדבר על ארונות מטבח, אני מדבר על קירות, צינורות מים, צינורות ביוב.
יצחק לוי: איך אפשר להחליף חלק בחלק?
יעקב להט: תן לנו להתמודד על הקטע הזה.
יעקב להט: בגמר הפעילות הזו אנחנו נראה שבין המצב להיום ובין המצב העתידי ההבדל יהיה גדול.
סופה לנדבר: יש לי שאלה, אני לא מבינה איזה משפחות אתם מפנים.
סופה לנדבר: אני רוצה לדעת מתי אתם מודיעים למשפחות לוחות זמנים.
סופה לנדבר: אני רוצה לקבל דברים סגורים.
סופה לנדבר: אני רוצה לדעת איפה תהיינה המשפחות, מה הפתרון שאתם מוצאים.
יעקב להט: הנושא של הפינוי הוא קטע שגם לי לחלוטין כרגע תמונה לא ברורה.
יעקב להט: אין לי ספק שאנחנו נצטרך לאפשר לקבלנים במקום לעבוד בצורה חופשית ולא על פי התנועה של הדייר.
יעקב להט: כל הסידור הזה צריך להיות עם המחוז.
יעקב להט: על הנושא הזה בימים האלו אנחנו צריכים לקבל תשובות.
סופה לנדבר: יש לי עוד שאלה: הרי אנשים נמצאים שם בשכירות.
סופה לנדבר: הם משלמים כסף רב עבור שכירות, ממתי אתם מפסיקים לקחת את אותם תשלומים עבור דירות שנמצאות במצב לא טוב?
שרה צימרמן: את זה את לא יכולה לשאול אותו זה כסף שהולך למדינה.
שרה צימרמן: זה דירות של המדינה, אני לא יודעת איזה שכר דירה הם משלמים.
סופה לנדבר: כמה אתם משלמים?
אנה טריפמנקו: אני משלמת רק 300 שקלים.
בן ציון דיגורקר: אני משלם 900 שקלים ויש המשלמים קצת יותר.
סופה לנדבר: אני מבקשת לשקול שעד שאתם תסיימו את השיפוצים הם יקבלו הנחה.
סופה לנדבר: אני מבקשת לשלוח לי לוח זמנים וטיפול בכל משפחה.
סופה לנדבר: אני רוצה את זה אצלי על השולחן כדי שאעקוב אחרי זה.
סופה לנדבר: אני לא רוצה דברים לא סגורים.
סופה לנדבר: אני רוצה לדעת איך אתם מתכוונים לטפל בכל משפחה, את התוכניות, מה אתם עושים עם המשפחה, איפה היא נמצאת ועד מתי.
שרה צימרמן: אני לא רוצה להכביד עליו יותר מדי כי כל הפתרונות החליפיים זה המשרד משלם.
שרה צימרמן: אני חשבתי שמדובר בקופה יותר ארוכה ואז מה שאנחנו בדרך כלל עושים זה שאנחנו נותנים השתתפות בשכר דירה והבן אדם הולך לחפש לעצמו דירה והוא גר בה את התקופה.
שרה צימרמן: אם התקופה היא כל כך קצרה אז לא נשלח אותו לחפש חודש.
שרה צימרמן: מר ישראל איננו פה אז אני לא יודעת את כל הפרטים אבל יכול להיות שאנחנו נשכור כמה דירות מהמדינה ויעבירו אותם.
שרה צימרמן: אני צריכה ממנו לדעת כמה זה בכל עת, אם זה עשרה באותה תקופה אנחנו צריכים למצוא 10 דירות לאותה תקופה.
שרה צימרמן: אני לא יודעת אם נמצא תוך 10 ימים את הפתרונות אבל אני מקווה שכן.
צבי צילקר: השוק באשדוד הוא בערך 500$, שזה היום 2500 שקל לחודש אבל אני מציע לבדוק.
צבי צילקר: יש כמה דירות ריקות ב- "עמיגור".
שרה צימרמן: דיברנו עם משרד הקליטה ורוב הדירות שם מיועדות לקליטה.
שרה צימרמן: משרד הקליטה הודיעה לנו שהם לא יתנו דירות ליעד הזה, יש להם כל כך הרבה צרכים הם לא מוותרים על אף דירה באשדוד.
שרה צימרמן: הלוואי, זה היה הכי קל לנו.
סופה לנדבר: אבל בעצם משרד השיכון לוקח את הפתרון על עצמו.
בן-ציון דיגורקר: יש לי עוד שאלה בנוגע לשיפוצים.
בן-ציון דיגורקר: אם מפנים 10 דירות, בכל קומה יש 28 דיירים וכשיצטרכו לעבוד על הצנרת של המים זה לא עבודה של שעתיים שיעשו הפסקת מים.
בן-ציון דיגורקר: הרבה משפחות תישארנה בלי מים!
יעקב להט: אנחנו נמצא דרך חליפית.
יעקב להט: אתה לא תישאר דקה אחת בלי מים ואם כן זה יהיה כמובן בהודעה.
יעקב להט: אנחנו נעשה את כל מה שצריך בלי לבטל את המערכת הקיימת.
שרה צימרמן: הוא המהנדס והוא מבטיח לך מינימום קשיים.
דוד הרטום: לפי האומדן המחודש בחודש ינואר, שהוא עדיין לא היה סופי, אמדן של 4.7 מיליון, ונוספו גם עוד כמה דברים בעקבות ההערות שהיו בינתיים.
דוד הרטום: האם עכשיו 4.7 לאחר בדיקה נוספת יורד היום ל- 3.5 מיליון?
שרה צימרמן: בתקופה הזאת שחשבתם שאנחנו לא עושים כלום עשינו המון דברים, המון בדיקות כולל הבדיקה התקציבית.
שרה צימרמן: לאשר 3 מיליון או 5 מיליון זה לא דבר פשוט!
שרה צימרמן: עשינו את כל הבדיקות, ביקשנו את כל הנתונים ועל סמך זה פנינו לועדת כספים.
שרה צימרמן: מה אפשר לעשות יותר מזה?
סופה לנדבר: אני חושבת שיש די מומחים במשרד השיכון, על זה אני סומכת.
סופה לנדבר: אני לא רוצה עכשיו לערער את כל העניין הזה.
1063: אני רציתי לומר כמה מילים כמנהלת ממונה על פניות הציבור.
1063: אני כולי תקווה אחרי כל הישיבות שעשינו, היו כאן הרבה דברים שלגמרי התהפכו במשך הזמן.
1063: אתם לא יודעים מה זה יעשה לאנשים האלה, הם יפסיקו להתקשר לכל לשכות הרווחה, זה "יפתח להם את השמים".
1063: אדם שגר בבית כזה נזכר בכל הצרות שלו בבוקר ואז הוא רץ ללשכות הרווחה אפילו שאין ממש בדברים.
1063: אם זה יצא לפועל ישר כוח גדול!
יצחק לוי: בישיבה הראשונה שאלתי אנשים אם הם רוצים לקנות דירה.
סופה לנדבר: אתה רוצה משכנתא מוגדלת?
יצחק לוי: לא משכנתא.
יצחק לוי: אפשר לעזור לאנשים שגרים ב- "עמיגור", למשל יש מישהו שקנה דירה וביקש מ- "עמיגור" הנחה עד שהוא עובר לדירה.
יצחק לוי: הוא עשה בקשה ולא קיבל שום דבר, הוא עדיין משלם 2200 שקל לדירה.
יצחק לוי: הוא גם משלם על הדירה שהוא קנה.
יצחק לוי: אפשר לעזור לאדם הזה?
סופה לנדבר: תן לנו בבקשה פרטים ואנחנו נפנה למשרד השיכון ול- "עמיגור".
סופה לנדבר: אני לא חושבת שאנחנו נפתור את הבעיה הזאת היום, כאן.
סופה לנדבר: אין פה אף אחד עם סמכות להחליט את הדבר כרגע.
סופה לנדבר: אנחנו כאן בגלל דיון שלקחנו על עצמנו - פניה של עולים חדשים שעלו לישראל בגיל 50, במשך 10 שנים עבדו במדינת ישראל ואופן החישוב של הפנסיה על ידי קרן "מבטחים".
סופה לנדבר: אני אבקש מהעולים להציג את הבעיה, ואחר כך אנחנו נמשיך את הדיון.
אלכסנדר צינקר: עליתי בשנת 1988, עבדתי משנת 1989.
אלכסנדר צינקר: אחרי 10 שנים יצאתי לפנסיה.
אלכסנדר צינקר: במדריך הזה ממשרד הקליטה כתוב שיש תוספת לפנסיה לאנשים שעלו לארץ אחרי גיל 50 ולא יכולים לעבוד כמה שנים.
אלכסנדר צינקר: לפי החוק אנחנו צריכים לקבל 2% לכל שנה.
סופה לנדבר: בחוברת כתוב 3.5%.
אלכסנדר צינקר: לא.
אלכסנדר צינקר: 2%.
שי כהן: דרך אגב, זה לא בחוק.
אלכסנדר צינקר: בוודאי, יש הסכם.
אלכסנדר צינקר: פה אומרים שיש הסכם.
אלכסנדר צינקר: לא חוק - אנחנו לא עובדי מדינה.
אלכסנדר צינקר: לעובדי מדינה יש חוק.
אלכסנדר צינקר: עבורנו יש הסכם וההסכם הזה כתוב במדריך הזה.
אלכסנדר צינקר: אחרי שאני קראתי את הכתוב במדריך, אני שלחתי מכתב לעיתון וגם הם ענו לי שיהיה בסדר, יש הסכם.
אלכסנדר צינקר: אבל כשאני יצאתי לפנסיה, אני לא קיבלתי תוספת של 15%.
אלכסנדר צינקר: עכשיו אני מקבל 20% ממשכורת יסוד, לפי חוק, ולא מקבל את התוספת של 15%.
אלכסנדר צינקר: אמרתי כבר שיש פה מדריך, יש כמה הצעות, בכל ההצעות במדריך הזה כתוב שאנחנו צריכים לקבל את התוספת הזאת, אבל אנחנו לא קיבלנו.
סופה לנדבר: כמו שאתם הבנתם, הוועדה לפניות הציבור קיבלה פנייה מעולים חדשים, שבעצם השתמשו בחוברת שהם מציגים כאן.
סופה לנדבר: יש פרסום של משרד הקליטה והסוכנות היהודית, שפרסמו בחוברת שנקראת "תעסוקה בישראל", כי עולים שעלו לישראל בגיל 50 ויותר, התחילו לעבוד תוך שנתיים מיום עלייתם לישראל, יקבלו עבור 10 שנות עבודה פנסיה בגובה של 35% מהשכר הממוצע, זאת אומרת, 3.5% לכל שנה.
סופה לנדבר: למרות הפרסום שהיה בחוברת, קרן "מבטחים" שעשתה לפונים חישוב פנסיה עבור השנים שהם עבדו, עשתה חישוב לפי 2% לשנה.
סופה לנדבר: אני מבקשת שתסבירו לנו איך קרה דבר כזה?
סופה לנדבר: מה קרה ב"מבטחים"?
סופה לנדבר: מה החוק אמר?
סופה לנדבר: מה החוק אומר?
סופה לנדבר: מה השינויים שהיו בחוק במשך השנים האלו?
סופה לנדבר: ואיך קרה שבחוברת שמשרד הקליטה והסוכנות מפרסמים - ולא רק כאן במדינה, גם שם במדינות חבר העמים, ואני מבינה שגם במדינות אחרות, בשפות אחרות - קורה דבר אחד שיש פער בין מה שמסבירים לבין הקיים.
סופה לנדבר: "מבטחים", ספרו לנו בבקשה מה קרה במשך השנים האלה.
חנה גרבל: אנחנו יכולים לספר רק מה קרה, אבל איך זה קרה אנחנו לא יודעים.
חנה גרבל: אנחנו יכולים להסביר רק את המצב המשפטי.
חנה גרבל: זכויות בקרן פנסיה נקבעות על פי תקנות הקרן.
חנה גרבל: כל מי שמצטרף לקרן פנסיה, יש לו זכויות על פי התקנות, כשהתקנות של קרן הפנסיה זה החוזה המחייב בין הקרן ובין החבר.
חנה גרבל: הן קובעות את מערכת הנורמות ביניהם, הן מסדירות את הזכאות שלו, ובתקנות אין שום התייחסות - ואסור גם שתהיה התייחסות - לעניין הפליה בין עמיתים.
חנה גרבל: לכן בתקנות אין הענקה או העדפה למגזר כלשהו.
חנה גרבל: אסור שיהיה.
סופה לנדבר: זה היה פשוט פרסום, לא היו הטבות למגזר זה או אחר.
חנה גרבל: את שאלת איפה מתחילים - אנחנו מסבירים.
חנה גרבל: תקנות הקרן, אסור שיפלו בין עמיתים.
חנה גרבל: הן לא יכולות לתת למישהו משהו קצת יותר בגלל מצבו או גילו או משהו מסוג זה.
חנה גרבל: לכן הזכויות בקרן הפנסיה היו זהות.
חנה גרבל: מה שכן - בשנת 1973, ההסתדרות הציונית העולמית וההסתדרות הכללית הגיעו להסכם לעשות תכנית מיוחדת לעולים חדשים.
חנה גרבל: מי שהיה אחראי על מימון התכנית המיוחדת לעולים חדשים, הייתה ההסתדרות הציונית.
חנה גרבל: בקטע הזה "מבטחים" הייתה רק שלם, היא הייתה מבצעת את הוראות התכנית על פי ההחלטות שנקבעו בהסכם, שנחתם ביולי 1973.
חנה גרבל: היא לא לקחה על עצמה שום התחייבות - על כל שקל ששילמנו, קיבלנו כסף.
חנה גרבל: התכנית הזו, בקיצור אנחנו קוראים לה תג"ם - תכנית גמלאות מיוחדות, שהייתה משנת 1973, היא נתנה לעולים החדשים פנסיה מוגדלת, מכסימום עבור 10 שנים, 29%.
סופה לנדבר: עד שנת 1980 זה היה.
חנה גרבל: התכנית הזאת נסגרה בהתחלה במרץ 1980, אחר כך הייתה עוד הארכה קטנה, אבל ב1.4.81- היא הסתיימה סופית - אין יותר עולים חדשים שמקבלים פנסיה מתג"ם , רק מי שנמצא בצנרת - יש קבוצה, יש רשימה - כל חודש "מבטחים" מעבירה דרישה למשרד הקליטה, כי מי שלקח על עצמו את ההתחייבות היה בהתחלה משרד הקליטה, אחר כך משרד האוצר - אנחנו מעבירים קובץ מבוטחי תג"ם שפעילים, מקבלים פנסיה, ואנחנו מקבלים את הכסף.
סופה לנדבר: כמה אלפי אנשים נמצאים בקרן תג"ם ?
שי כהן: בקרן לא נמצאים - יש היום כ1,300- גמלאים שמקבלים פנסיה.
שי כהן: יותר לא מצטרפים גמלאים חדשים, כי אין בקרן עמיתים.
שי כהן: לפי מיטב זכרוני מדובר ב1,300-1,400-.
חנה גרבל: גם תכנית תג"ם שהייתה בשעתו, היא נתנה את הזכויות לאותם אנשים שלא יכלו לצבור זכויות בקרן פנסיה,
סופה לנדבר: בגיל 50 פלוס.
חנה גרבל: בקרן הפנסיה אפשר היה לקבל פנסיה רק מי שצבר לפחות 10 שנים.
חנה גרבל: התג"ם בא למלא את החלל של אותה קבוצה שלא הגיעה ל10- שנים, ובגלל זה היה צורך בגוף חיצוני מממן.
חנה גרבל: אבל קרן הפנסיה לא יכולה ולא נותנת, כקרן פנסיה, זכויות מעבר למה שקבוע בתקנות, ואסור לה הם להפלות.
חנה גרבל: לכן כאשר החבר הגיע לגיל 65, שזה זכאות לפנסיה - הוא, מבחינת "מבטחים", כשהוא בקרן, הוא מקבל זכויות על פי התקנות.
חנה גרבל: 10 שנים נותנות 2%, זה 20% פנסיה.
חנה גרבל: זה נכון שבמדינה יש זכויות אחרות, אבל פנסיה תקציבית - כל מי שמבוטח בפנסיה תקציבית, מקבל זכויות אחרות.
חנה גרבל: אין קורלציה בין הזכויות בין פנסיה תקציבית לבין "מבטחים".
חנה גרבל: מה קרה, או מי טעה, או מי פרסם - את זה אנחנו לא יודעים, אנחנו לא היינו שותפים לפרסומים.
חנה גרבל: לו היינו שותפים, היינו כמובן דואגים שהפרסום יהיה נאות - גילוי נאות, דובר אמת, ויציג את הדברים כהווייתם.
חנה גרבל: הנקודה היא שלא שיתפו אותנו בפרסום ולכן אנחנו לא יכולים להתייחס, אבל אני כן יכולה לבוא ולומר בצורה מאד פוזיטיבית, שאי אפשר, מכספי קרן הפנסיה, לתת זכויות מעבר לתקנות - זה אסור, זה בדין, זה בחוק כתוב: